Δεληγιάννειον Παρθεναγωγείον

Δεληγιάννειον Παρθεναγωγείον είναι ο τίτλος μιας ελληνικής κομεντί τηλεοπτικής σειράς που προβλήθηκε από τους τηλεοπτικούς δέκτες του ANT1 τη σεζόν 2007-2008. Το σενάριο υπέγραψαν ο Χάρης Ρώμας με την Άννα Χατζησοφιά, ενώ τη σκηνοθεσία ανέλαβε ο Χρήστος Παληγιαννόπουλος. Η σειρά ολοκληρώθηκε σε έναν κύκλο επεισοδίων, παρόλο που είχε σχεδιαστεί να συνεχίσει για δεύτερη σεζόν, εξαιτίας της σχετικά μέτριας πορείας στα νούμερα τηλεθέασης. Παρόλα αυτά, η δημοτικότητα της έχει αυξηθεί λόγω των συνεχόμενων επαναλήψεων τα μεταγενέστερα χρόνια (έως και σήμερα) από τον ΑΝΤ1 και από τον θυγατρικό σταθμό του ANT1, το Μακεδονία TV. Αφηγήτρια της σειράς ήταν η Κάκια Παναγιώτου, ως ηλικιωμένη Ζωή Μαδρά.

 Επισκόπηση σειράς 
ΚύκλοςΕπεισόδιαΑ' ΠροβολήΠρεμιέραΦινάλε1281 Οκτωβρίου 20076 Ιουνίου 2008

 Πλοκή 
Το καλοκαίρι του 1939 λειτουργεί σε μια μικρή επαρχιακή πόλη (η οποία ποτέ δεν κατονομάζεται) της κεντρικής Μακεδονίας το πρότυπο οικοτροφείο θηλέων, Δεληγιάννειο Παρθεναγωγείο. Ο διευθυντής και φιλόλογος, Μίμης Μεταξάς, είναι παντρεμένος με τη Δεσπούλα σε έναν δυστυχισμένο -για εκείνον- γάμο. Η Δεσπούλα κατάγεται από την οικογένεια Δεληγιάννη που είναι η πλουσιότερη και σημαντικότερη της πόλης, και ιδιοκτήτης του οικοτροφείου είναι ο αδελφός της Αγάπης, μητέρας της Δεσπούλας, Φαίδων Δεληγιάννης. Ο θείος Φαίδων κατέχει και την περιουσία της οικογένειας ως ο τελευταίος άρρεν απόγονος με το όνομά της. Η Αγάπη είναι αποξενωμένη από την οικογένεια της αδελφής της, Κλειώς, η οποία πέθανε στη γέννα (όπως αναφέρει ο θείος Φαίδων στο πρώτο επεισόδιο).

Με την ευκαιρία της νέας σχολικής χρονιάς, ο Φαίδων προσκαλεί τη φιλόλογο κόρη της Κλειώς, τη Ζωή Μαδρά, που είναι αρκετά νεότερη από τη Δεσπούλα, να μείνει στην οικογενειακή έπαυλη και να διδάξει ιστορία στο σχολείο. Η Δεσπούλα και η Αγάπη προσπαθούν με κάθε μέσο να εμποδίσουν τη Ζωή να έρθει και στη συνέχεια να παραμείνει στη πόλη, ενώ ο Μίμης την ερωτεύεται κεραυνοβόλα με την πρώτη ματιά και προσπαθεί να καταπιέσει την έλξη του. Τα υπόλοιπα μέλη της τοπικής κοινωνίας, οι μαθήτριες και οι καθηγητές του σχολείου και οι σύζυγοί τους, αναμειγνύονται σε διάφορες καταστάσεις που αφορούν τη Ζωή, καθώς και σε διάφορες άλλες μεταξύ τους καταστάσεις, ενώ ο Μίμης -κρυφά πάντοτε- προσπαθεί να την προστατεύσει και να την κάνει να παραμείνει στο σχολείο.

 Ιστορικό πλαίσιο 
Μέσα από την πορεία της σειράς, παρουσιάζονται η τελευταία περίοδος της δικτατορίας του Μεταξά, η έκρηξη και εξέλιξη του ελληνοϊταλικού πολέμου, η εισβολή των Ναζί και η πρώτη περίοδος της ναζιστικής κατοχής.

 Διανομή 
 Καστ 
ΗθοποιόςΡόλοςΧάρης ΡώμαςΜίμης ΜεταξάςΚαίτη ΚωνσταντίνουΔεσπούλα Μεταξά Κλειώ-Δανάη ΟθωναίουΖωή ΜαδράΧρήστος ΒασιλόπουλοςΡοδόλφος ΠαγουρέληςΆννα ΚουρήMademoiselle Claire (Κλαίρη) Σταματοπούλου Αθηνά ΟικονομάκουΔόμνα ΝίκαΛεωνίδας ΚαλφαγιάννηςΠαύλος ΜεταξάςΜαρία ΚωνσταντάρουΑγάπη ΔεληγιάννηΣτέλιος ΓούτηςΦαίδων ΔεληγιάννηςΣταμάτης ΤζελέπηςΜατθαίος ΜαργαρίτηςΜαίρη ΣταυρακέληΠολυξένη ΜαργαρίτηΠερικλής ΜοσχολιδάκηςΧαρίλαος ΧουρμούζηςΜαργαρίτα ΒαρλάμουΜαρίκα ΧουρμούζηΣτέλιος ΠετράκηςΦίλιππος «Πάκης» ΜαργαρίτηςΓιάννα ΣταυράκηΣουλτάναΜάνος ΒακούσηςΔημοσθένης «Δήμος» ΜάτσοςΕλένη ΑποστολοπούλουΑλίκη ΜάτσουΧαρά-Μαρία ΖαρωνάκηΛουκία ΠαπαδογιαννάκηΜαρία ΓαλάτηΘεώνη ΤσαρούχαΔέσποινα ΜπουγιατιώτηΡόζα ΛευίΙωάννα ΑσημακοπούλουΕλένη ΣγουροπούλουΒίκυ ΚουμούτσουΑθανασία ΜαμακούκαΈλενα ΛεβάκηΟυρανία ΠαπαδοπούλουΚάκια Παναγιώτουαφηγήτρια (ηλικιωμένη Ζωή Μαδρά)

 Έκτακτες συμμετοχές 
 Γιάννης Καρατζογιάννης, ως Σολομών Λευί (επεισόδια 1, 14)
 Κερασία Σαμαρά, ως Ραχήλ Λευί (επεισόδια 1, 14)
 Άννα Χατζησοφιά, ως Ελεάννα Νίκα (επεισόδια 1, 2, 22, 23)
 Τζόυς Ευείδη, ως εκδότρια του ομώνυμου βιβλίου (επεισόδιο 1)
 Ευτυχία Φαναριώτη (επεισόδιο 1)
 Ελένη Φίλιππα, ως μητέρα της Άννας Κόντογλου (επεισόδιο 2)
 Φιλιππίνα Ταμπάρη, ως κυρία δημάρχου (επεισόδια 3, 12, 24)
 Χρύσανθος Καγιάς (επεισόδιο 5)
 Περικλής Λιανός, ως συμβολαιογράφος Οικονόμου (επεισόδια 11, 12)
 Νίκος Κάπιος (επεισόδιο 14)
 Φωτεινή Ντεμίρη, ως Σούλα (επεισόδιο 16)
 Χρήστος Ευθυμίου, ως Τεό Κράγιοβιτς (επεισόδια 17-19)
 Ζωζώ Σαπουντζάκη, ως Ζωζώ Φλόρες (επεισόδια 18, 19)
 Σπύρος Μπιμπίλας, ως Σταύρος (επεισόδιο 23)
 Άντριαν Φρίλινγκ, ως Γερμανός συνταγματάρχης Φρίντριχ Φον Ελσνιτς (επεισόδια 24-26)
 Σωκράτης Αλαφούζος, ως Ιάκωβος Βουτσινάς (επεισόδια 24, 25)
 Δημήτρης Καρατζιάς, ως Διαμαντής Πάγκαλος (επεισόδια 25-28)
 Κώστας Αναγνωστόπουλος, ως Γερμανός στρατιώτης Γιόχαν (επεισόδια 26, 27)
 Πάνος Βλάχος, ως άνδρας στο δάσος (επεισόδιο 28)

 Επεισόδια 

 Προβαλλόταν κάθε Δευτέρα στις 21:00 (επεισόδια 1-13) και κάθε Παρασκευή στις 22:00 (επεισόδια 14-28).
 Δεν προβλήθηκε επεισόδιο στις 29/10/2007 λόγω μετάδοσης των 6ων Μουσικών Βραβείων Αρίων.

#Α' ΠροβολήΤηλεθέασηΤ.Μ.Λ.ΤηλεθεατέςRating101/10/200721,8% 790.000<center><small>8.4208/10/200716,4% 645.000<center><small>6.9315/10/200719,5% 770.000<center><small>8.2422/10/200724,0% 975.000<center><small>10.4505/11/200717,2% 714.000<center><small>7.6612/11/200719,0% 813.000<center><small>8.7719/11/200719,7% 834.000<center><small>8.9826/11/200718,6% 752.000<center><small>8.0903/12/200718,7% 754.000<center><small>8.11017/12/200717,8% 727.000<center><small>7.81114/01/200819,0% 820.000<center><small>8.81221/01/2008<center>Δ/Α1328/01/200817,0% 743.000<center><small>7.91408/02/200820,9% 911.000<center><small>9.71515/02/200822,6% 950.000<center><small>10.21622/02/200819,5% 764.000<center><small>8.21729/02/200818,7% 732.000<center><small>7.81807/03/200819,5% 721.000<center><small>7.71914/03/200817,8% 725.000<center><small>7.82028/03/200819,9% 804.000<center><small>8.62104/04/200819,7% 770.000<center><small>8.22218/04/200819,8% 772.0002302/05/200816,0% 576.000<center><small>6.22409/05/200821,8% 841.000<center><small>9.02516/05/200822,2% 828.000<center><small>8.82623/05/200820,1% 763.000<center><small>8.22730/05/200824,8% 875.000<center><small>9.42806/06/200822,6% 855.000<center><small>9.1

 Απήχηση σειράς 
Η σειρά δέχθηκε κατά βάση θετικές κριτικές, όμως (με μέσο όρο τηλεθέασης 19,7% κατά την αρχική προβολή της) δεν κατάφερε να φέρει τα αναμενόμενα ποσοστά τηλεθέασης στον τηλεοπτικό σταθμό, ώστε να αντισταθμίσει το εξαιρετικά υψηλό κόστος παραγωγής της. Γι' αυτό τον λόγο, ενώ αρχικά επρόκειτο να συνεχιστεί έως τα τέλη του 2008 προς αρχές του 2009, τελικώς η σειρά σταμάτησε απότομα στα 28 επεισόδια και δεν συνεχίστηκε για δεύτερη χρονιά. Ωστόσο, στα μεταγενέστερα χρόνια έχει σημειωθεί σημαντική επανεκτίμησή της από το ευρύ κοινό και έχει προβληθεί σε πολλές επαναλήψεις έως και σήμερα, αρχικά από τον ΑΝΤ1 και, μεταγενέστερα, επίσης και από τον θυγατρικό σταθμό του ANT1, το Μακεδονία TV.

 Παραπομπές 

 Εξωτερικοί σύνδεσμοι 
 Τα επεισόδια της σειράς στον ΑΝΤ1

Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές
Κατηγορία:Ιστορικές τηλεοπτικές σειρές